Neil Lennon

Neil Lennon (s. 25. kesäkuuta 1971) on pohjoisirlantilainen jalkapallovalmentaja ja entinen keskikenttäpelaaja.  

 Ura pelaajana 

Lennon oli aluksi Manchester Cityssä koeajalla vuonna 1989 ja pelasi myös Crewessä ja Leicester Cityssä ennen siirtymistään vuonna 2000 Celticiin, jota oli kannattanut pikkupoikana. Vuonna 2005 Lennonista tehtiin joukkueen kapteeni. Hän pelasi Celticissä aina kevään 2007 lopulle. Ennen lähtöään hän johdatti joukkueen vielä Skotlannin Cupin voittoon. Syyskauden 2008 Lennon pelasi Nottinghamissa ja kevään 2008 Wycombessa ennen lopettamistaan. 

Pohjois-Irlannin maajoukkueessa Lennon pelasi 40 ottelua ja teki kaksi maalia. Hän toimi pitkän aikaa joukkueen kapteenina. Lennon lopetti maajoukkueuransa elokuussa 2002 saatuaan lojalistiselta Loyalist Volunteer Force -järjestöltä tappouhkauksen, syynä hänen pelaamisensa perinteisesti katolilaisten seurana pidetyssä Celticissä ja hänen ilmoitettuaan halustaan pelata yhdistyneessä Irlannin joukkueessa.

 Meriitit pelaajana 

 Englannin liigacup (2): 1997, 2000
 Skotlannin mestaruus (5): 2001, 2002, 2004, 2006, 2007
 Skotlannin cup (3): 2001, 2004, 2007
 Skotlannin liigacup (2): 2001, 2006

 Ura valmentajana 

Lennon aloitti valmennusuransa Celticin organisaatiossa apulaisvalmentajana vuonna 2008. Neil Lennon in a whirl at surprise Celtic return Tony Mowbrayn tultua Celticin päävalmentajaksi kesällä 2009 Lennon jätti paikkansa ykkösjoukkueen valmennustiimissä ja siirtyi Celticin reservijoukkueen päävalmentajaksi. Arthurlie’s Celtic clash called-off Mowbrayn saatua potkut tehtävistään jo maaliskuussa 2010, nousi Lennon seuran päävalmentajaksi loppukauden mittaisella sopimuksella. Celtic end manager Tony Mowbray's troubled reign Lennonin johdolla Celtic pelasi huikean loppukauden voittamalla kaikki liigaottelut, muun muassa Old Firmin Rangersia vastaan. Kauden jälkeen Celtic jatkoikin valmennusyhteistyötä Lennonin kanssa. Celtic appoint Neil Lennon as their new manager

Ensimmäisellä täydellä kaudellaan päävalmentajana Lennon luotsasi Celticin Skotlannin liigacupin ja cupin loppuotteluihin. Liigacupin finaalissa mestaruus jäi haaveeksi Rangersin voitettua ottelun 2–1. Celtic 1 - 2 Rangers Skotlannin cupin loppuottelussa Lennon saavutti valmennusuransa ensimmäisen mestaruuden, kun Celtic kukisti Motherwellin murskaavasti 3–0. Motherwell 0 - 3 Celtic Celtic taisteli myös liigamestaruudesta viimeiseen saakka, mutta hävisi sen lopulta pisteellä Rangersille. Celtic 4 - 0 Motherwell Kaudella 2011/12 Lennon johdatti Celticin totuttuun tapaan jälleen mestaruustaisteluun. Rangersin talousvaikeuksista johtuneen pisterangaistuksen myötä Celtic karkasi liigassa tavoittamattomiin ja ratkaisi lopulta mestaruuden jo huhtikuun alussa. Kilmarnock 0 Celtic 6: Six of the best as Lennon's Bhoys toast first title in four years

Rangersin pudottua talousvaikeuksien vuoksi liigasta, dominoi Lennonin valmentama Celtic skotlantilaista jalkapalloa. Seura voitti hänen alaisuudessaan kolme liigamestaruutta ja kaksi cupin mestaruutta. Mestarien liigassa Lennon luotsasi Celticin puolivälieriin 2010/11 ja 2011/12. Kolmannen mestaruuskauden 2013/14 jälkeen Lennon jätti Celticin. Celtic: Neil Lennon exits but will help find successor

Lennon siirtyi Englannin mestaruussarjajoukkue Boltonin päävalmentajaksi neljän vuoden sopimuksella lokakuussa 2014.http://www.bbc.com/sport/0/football/29589068 Neil Lennon: Bolton appoint ex-Celtic boss as manager Lennonin johdolla Bolton kipusi pois putoamisviivan alapuolelta ja oli lopulta Mestaruussarjan 18:s. Kaudella 2015/16 Boltonin peli kulki kehnosti ja joukkue romahti Mestaruussarjan hännille. Yhdeksän kierrosta ennen sarjan loppua Bolton majaili jumbosijalla 11 pistettä putoamisviivan alapuolella, mikä johti Lennonin lähtöön seurasta maaliskuun puolivälissä 2016.Neil Lennon: Bolton Wanderers manager leaves by mutual consent

Kesäkuussa 2016 Lennon teki kaksivuotisen sopimuksen skotlantilaisseura Hibernianin kanssa.Neil Lennon: Hibernian make former Celtic boss new manager Lennonin johdolla Hibernian voitti kaudella 2016/17 Skotlannin mestaruussarjan ja nousi kolmen vuoden tauon jälkeen takaisin pääsarjaan.Hibernian seal Championship title: Neil Lennon revels in 'heady days' Syyskuussa 2017 hän allekirjoitti kesään 2020 ulottuvan jatkosopimuksen Hibernian kanssa.Hibernian: Neil Lennon commits his future to Easter Road club with new deal until 2020 Lennonin johdolla Hibernian sijoittui kauden 2017/18 päätteeksi neljänneksi, mikä oli seuran paras sijoitus kahdeksaan vuoteen. Skotlannin liigacupissa Lennon luotsasi seuran välieriin. Lennon vapautettiin tehtävistään tammikuun lopussa 2019.Neil Lennon: Head coach suspended by club & unlikely to take charge again

Helmikuun lopussa 2019 Lennon palasi Celticin päävalmentajaksi Brendan Rodgersin tilalle. Celtic: Boss Neil Lennon says returning to club was a 'no-brainer' Lennon luotsasi Celticin kauden 2018/19 päätteeksi Skotlannin mestariksi ja cupin mestariksi. Seura jatkoi hänen sopimustaan kauden jälkeen.Celtic appoint Neil Lennon as manager for second time/ Koronaviruksen varjostamalla kaudella 2019/20 Lennon johdatti Celticin triplamestaruuteen, kun joukkue voitti liigan lisäksi cupin ja liigacupin mestaruudet. Kaudella 2020/21 Celticin tulokset olivat aiempaa kehnompia. Joukkue hävisi muun muassa Old Firmin Rangersille, eikä kyennyt haastamaan paikallisvastustajaansa liigan mestaruuskamppailussa. Eurooppa-liigassa tie katkesi lohkovaiheeseen ja Skotlannin liigacupissakin Celtic putosi jo toisella kierroksella. Lennon erosi tehtävästään helmikuussa 2021, kun Celtic oli 18 pistettä Rangersia perässä Skotlannin liigassa.Neil Lennon: Celtic manager resigns with side 18 points adrift of Rangers

 Meriitit valmentajana 

 Skotlannin mestaruus (5): 2012, 2013, 2014, 2019, 2020
 Skotlannin cup: (4): 2011, 2013, 2019, 2020
 Skotlannin liigacup: 2020
 Skotlannin mestaruussarja: 2017
 Skotlannin vuoden valmentaja (2): 2012, 2013

 Lähteet 

Luokka:Pohjoisirlantilaiset jalkapalloilijat
Luokka:Vuonna 1971 syntyneet
Luokka:Elävät henkilöt